
ŠAKIŲ RAJONO SAVIVALDYBĖS TARYBA

SPRENDIMAS

DĖL KELEIVIŲ VEŽIMO REGULIARIAIS REISAIS VIETINIO (PRIEMIESTINIO) SUSISIEKIMO MARŠRUTAIS TARIFŲ NUSTATYMO

2014 m. gruodžio 22 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Kelių transporto kodekso 16 straipsnio 2 dalimi bei atsižvelgdama į UAB „Šakių autobusų parkas“ direktoriaus 2014 m. gruodžio 2 d. prašymą Nr. SR-469, rajono savivaldybės taryba nusprendžia:

1. Nustatyti uždarosios akcinės bendrovės ,,Šakių autobusų parkas“ keleivių vežimo reguliariais reisais vietinio (priemiestinio) susisiekimo maršrutais tarifų dydžius (be pridėtinės vertės mokesčio):

1.1. keleivių vežimo reguliariais reisais vietinio (priemiestinio) susisiekimo maršrutais tarifą – 0,35 Lt (0,10 Eur) už vieną keleivio kilometrą;

1.2. mažiausią vienkartinio bilieto kainą – 2,21 Lt (0,64 Eur). 

2. Nustatyti, kad keleivių vežimo reguliariais reisais vietinio (priemiestinio) susisiekimo maršrutuose pilno bilieto kaina apvalinama 0,35 Lt (0,10 Eur) tikslumu. 


3. Leisti uždarosios akcinės bendrovės ,,Šakių autobusų parkas“ direktoriui konkrečiuose keleivių vežimo reguliariais reisais vietinio (priemiestinio) susisiekimo maršrutuose taikyti diferencijuotą tarifą, neviršijant šio sprendimo 1 punkte nustatytų tarifų. 

4. Pripažinti netekusiais galios rajono savivaldybės tarybos:

4.1. 2013 m. balandžio 25 d. sprendimą Nr. T-161 ,,Dėl keleivių vežimo reguliariaisiais reisais vietinio (priemiestinio) susisiekimo maršrutais tarifų nustatymo UAB ,,Šakių autobusų parkas“;


4.2. 2014 m. lapkričio 27 d. sprendimą Nr. T-375 ,,Dėl rajono savivaldybės tarybos 2013 m. balandžio 25 d. sprendimo Nr. T-161 „Dėl keleivių vežimo reguliariais reisais vietinio (priemiestinio) susisiekimo maršrutais tarifų nustatymo UAB ,,Šakių autobusų parkas“ pakeitimo“.

5. Sprendimas įsigalioja nuo euro įvedimo Lietuvos Respublikoje dieną. 
Savivaldybės meras



Juozas Bertašius
Parengė: 
Ūkio skyrius (A.Slidziauskienė)

Pranešėjas: 
K.Kuncaitis

Kviesti:
T. Povilaitį

Siųsti: 
Ūkio skyriui, 

Biudžeto ir turto skyriui

UAB ,,Šakių autobusų parkas“
ŠAKIŲ RAJONO SAVIVALDYBĖS

ADMINISTRACIJA 
AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

„DĖL KELEIVIŲ VEŽIMO REGULIARIAIS REISAIS VIETINIO (PRIEMIESTINIO)

SUSISIEKIMO MARŠRUTAIS TARIFų NUSTATYMO“ PROJEKTO

2014 m. gruodžio 15 d. Nr. VL-1706
Šakiai


1. Parengto projekto tikslai ir laukiami rezultatai: atsižvelgiant į UAB „Šakių autobusų parkas“ 2014 m. gruodžio 2 d. raštą, nustatyti UAB „Šakių autobusų parkas“ keleivių vežimo reguliariais reisais vietinio (priemiestinio) susisiekimo maršrutais tarifus.  



2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projektų rengėjų nuomone, reikalingi paaiškinimai: sprendimo projektas teikiamas įgyvendinant Lietuvos Respublikos kelių transporto kodekso 16 straipsnio 2 dalies nuostatas, kuriose numatyta, kad keleivių vežimo reguliariais reisais vietinio (priemiestinio) susisiekimo maršrutais konkretų tarifo dydį nustato savivaldybės taryba, ir šis tarifo dydis peržiūrimas ne rečiau kaip kartą per metus, atsižvelgiant į vežimo sąnaudų, gautų pajamų pokyčius ir viešųjų paslaugų sutartyse tarp savivaldybių ir vežėjų numatytus įsipareigojimus. Atskiriems maršrutams gali būti nustatomi skirtingi tarifų dydžiai.


Šiuo metu galiojantis keleivių vežimo reguliariais reisais vietinio (priemiestinio) susisiekimo maršrutais tarifas – 0,33 Lt be PVM už vieną keleivio kilometrą, tarifas buvo patvirtintas rajono savivaldybės tarybos 2009 m. vasario 26 d. sprendimu Nr. T-69, nurodant kainas su PVM, perskaičiuotas 2013 m. balandžio 25 d. sprendimu Nr. T-161, nustatant tarifą be pridėtinės vertės mokesčio. 


Galiojantį keleivių vežimo reguliariais reisais vietinio (priemiestinio) susisiekimo maršrutais tarifą siūloma didinti 6 proc., t.y. iki 0,35 Lt be PVM dėl minimalios mėnesinės algos padidėjimo (29 proc.), dėl padidėjusių transporto priemonių nusidėvėjimo sąnaudų. Pridedama įmonės tarifo skaičiuotė, 2 lapai. 

